গোমস্তাপুর উপজেলা

গোমস্তাপুর উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা।বাংলাদেশ এর অন্যান্য উপজেলার নিজের নামে শহর থাকলেও গোমস্তাপুর এক্ষেত্রে ব্যতিক্রম ।গোমস্তাপুর উপজেলার প্রধান কার্যালয় রহনপুর শহর । এই উপজেলাটি মোট আয়তন ৩২৮.১৩ বর্গ কিলোমিটার। উপজেলার ভৌগোলিক অবস্থান উত্তর অক্ষাংশের ২৪°৪৪' এবং ২৪°৫৮' অক্ষাংশ ও পূর্ব গোলার্ধে ৮৮.১৩ এবং ৮৮.৫৮ দ্রাঘিমাংশের অবস্থিত। এর উত্তরে ভারতের পশ্চিমবঙ্গ ও পোরশা উপজেলা, দক্ষিণে শিবগঞ্জ উপজেলা ও নাচোল উপজেলা, পূর্বে নিয়ামতপুর উপজেলা ও নাচোল উপজেলা, পশ্চিমে ভোলাহাট উপজেলা ও শিবগঞ্জ উপজেলা ও ভারতের পশ্চিমবঙ্গ। এক সময় এই অঞ্চলে রাজার গোমস্তারা বসবাস করতো, সে সময় থেকে এই উপজেলার নাম গোমস্তাপুর রাখা হয়। চাঁপাইনবাবগঞ্জ জেলার গোমস্তাপুর উপজেলা ৮ টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে গোমস্তাপুর থানার কার্যক্রম চালু হয়। এই এলাকার ইতিহাস পর্যালোচনায় দেখা যায় যে গোমস্তাপুরের সভ্যতা বহুপ্রাচীন। এছাড়াও এ এলাকায় কিছুক্ষুদ্র জাতিসত্বা বসবাস করে যাদের নিজস্ব ভাষা ও সংস্কৃতি রয়েছে। মুক্তিযুদ্ধ ১৯৭১ সালে মহান মুক্তিযুদ্ধ চলাকালীন গোমস্তাপুর উপজেলা ৭ নং সেক্টরের অধীনে ছিল। পাক সেনারা রহনপুর এ. বি. সরকারি উচ্চ বিদ্যালয়ে গড়ে তোলে সেনা ক্যাম্প। অত্র এলাকার মুক্তিযোদ্ধারা ১৯৭১ সালের ১১ ডিসেম্বর লেফটেন্যান্ট রফিকের নেতৃত্বে পাক সেনাদেরকে বিতাড়িত করতে সক্ষম হন। সেই থেকে গোমস্তাপুর উপজেলা মুক্তিযোদ্ধা কমান্ডের উদ্যোগে প্রতিবছর ১১ ডিসেম্বর দিনটিকে রহনপুর মুক্ত দিবস হিসেবে পালন করা হয়। গোমস্তাপুর উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ওসংস্কৃতি গঠনে ভূমিকা রেখেছে। বাংলাদেশের দক্ষিণ-পূর্ব অঞ্চলে অবস্থিত এইউপজেলাকে ঘিরে রয়েছে ভারতের পশ্চিমবঙ্গ রাজ্য, চাঁপাইনবাবগঞ্জ তথা রাজশাহী বিভাগের অন্যান্য উপজেলাসমূহ। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহা প্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। এ উপজেলায় সাঁওতাল, মুন্ডা, ওঁরাও, মাহালী প্রভৃতি আদিবাসী জনগোষ্ঠীর বসবাস লক্ষ্য করা যায়। এবং এসব জনগোষ্ঠির স্বতন্ত্র ভাষা ও সংস্কৃতির প্রভাব আশে পাশের অঞ্চলেও বিশেষ ভাবে লক্ষনীয়। এই উপজেলা রহনপুর পৌরসভা এবং নিম্নোক্ত ০৮ টি ইউনিয়ন পরিষদ নিয়ে গঠিত - রহনপুর ইউনিয়ন গোমস্তাপুর ইউনিয়ন চৌডালা ইউনিয়ন বোয়ালিয়া ইউনিয়ন পার্বতীপুর ইউনিয়ন রাধানগর ইউনিয়ন আলীনগর ইউনিয়ন বাঙ্গাবাড়ী ইউনিয়ন ২০১১ সালের আদমশুমারী অনুযায়ী এই এলাকার জনসংখ্যা ২,৪০,১২৩ জন; এর মধ্যে পুরুষ ১,২২,৩২৫ জন ও মহিলা ১,১৭,৭৯৮ জন। এখানে মুসলিম ২,২২,৫৬৮ জন, হিন্দু ১৪,৪২০ জন, বৌদ্ধ ১,৬২৪ জন, খ্রিস্টান ৫০ জন এবং অন্যান্য ১,৪৬১ জন। গোমস্তাপুর মডেল সরকারী প্রাথমিক বিদ্যালয় গোমস্তাপুর পাইলট উচ্চ বিদ্যালয় গোমস্তাপুর সোলেমান মিঞা ডিগ্রি কলেজ গোমস্তাপুর ফুলবাগান সরকারী প্রাথমিক বিদ্যালয় গোমস্তাপুর বালিকা উচ্চ বিদ্যালয় গোমস্তাপুর গার্লস একাডেমী গোমস্তাপুর বি এম কলেজ হোগলা উচ্চ বিদ্যালয় হোগলা সরকারী প্রাথমিক বিদ্যালয় নযাদিয়াড়ী সরকারী প্রাথমিক বিদ্যালয় শেরশাবাদ আঃ সোবহান সরকারী প্রাথমিক বিদ্যালয় নয়াদিয়াড়ী হাজি ইয়াকুব আলি মন্ডল উচ্চ বিদ্যালয় রহনপুর এ,বি সরকারী উচ্চ বিদ্যালয় রহনপুর ইউসুফ আলী সরকারী কলেজ নন্দলালপুর দারুস সুন্নাত দাখিল মাদ্রাসা চৌডালা দ্বিমুখী উচ্চ বিদ্যালয় খালেদ আলী মিঞা - প্রাচীন রাজনীতিবিদ এবং স্বাধীন বাংলাদেশের নির্বাচিত এই উপজেলার প্রথম সংসদ সদস্য কায়েস উদ্দিন - ইসলামী বিশ্ববিদ্যালয় এবং বাংলাদেশ উন্মুক্ত বিশ্ববিদ্যালয় এর সাবেক উপাচার্য মু জিয়াউর রহমান - সাবেক সংসদ সদস্য গোলাম মোস্তফা বিশ্বাস - সাবেক সংসদ সদস্য মহাম্মদ জহুর আহম্মেদ মিয়া -সাবেক ইউনিয়ন পরিষদ চেয়ারম্যান ও দানবীর মোঃ খুরশিদ আলম বাচ্চু- সাবেক উপজেলা চেয়ারম্যান মোঃ আমিনুল ইসলাম -সংসদ সদস্য নওদা বুরুজ এক গম্বুজ বিশিষ্ট পর্যবেক্ষণ কেন্দ্র শাহাপুর গড় রহনপুর শহীদ মুক্তিযোদ্ধাদের গণকবর সদা বাবার মাজার রহনপুর অষ্টভূজি ইমারত বাংলাদেশের উপজেলাসমূহ; চাঁপাইনবাবগঞ্জ জেলা; রাজশাহী বিভাগ। "এক নজরে গোমস্তাপুর উপজেলা"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। জুন ২০১৪। সংগ্রহের তারিখ ১৫ জুলাই ২০১৪। [স্থায়ীভাবে অকার্যকর সংযোগ] "গোমস্তাপুর উপজেলা - বাংলাপিডিয়া"। বাংলাপিডিয়া। সংগ্রহের তারিখ ২০১৯-০৮-১০।  "গোমস্তাপুর উপজেলা"। বাংলাদেশ জাতীয় তথ্য বাতায়ন। ২০১৯-১১-১০ তারিখে মূল থেকে আর্কাইভ করা। সংগ্রহের তারিখ ২০১৯-০৮-১০।  "রহনপুর মুক্ত দিবস পালিত"। চাঁপাই সংবাদ। ডিসেম্বর ১১, ২০১৫। [স্থায়ীভাবে অকার্যকর সংযোগ] "ভাষা ও সংষ্কৃতি"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৫।  ১১ উপাচার্যের কেউই মেয়াদ শেষ করতে পারেননি গোমস্তাপুর উপজেলা ওয়েব্যাক মেশিনে আর্কাইভকৃত ১০ নভেম্বর ২০১৯ তারিখে - জাতীয় তথ্য বাতায়ন। গোমস্তাপুর উপজেলা - বাংলাপিডিয়া।